'અમારા જેવા રિટાયર્ડ માણસ માટે તો આ બેસ્ટ ટાઇમપાસ છે. દુનિયાભરના સાચ- ખોટા વીડિયો આવે એ જોવાના. વાત લાંબી છે પણ સાંભળો. નેશનલ જ્યોગ્રાફિકના નામે હમણાં એક વીડિયો આવેલો. ગીરના જંગલમાંથી એખ રેલવે ટ્રેક પસાર થાય છે એ તો ખ્યાલ છે ને? વચ્ચે એવું બનેલું કે દર પંદર- વીસ દિવસે એક સિંહ ટ્રેનની નીચે આવીને કપાઇ જાય. આખા જંગલમાં સેંકડો જાતનાં પ્રાણી રહે. એમાંથી બીજાં કોઇ પ્રાણી પાટા પર કપાય નહીં અને માત્ર સિંહ જ કેમ? સરકારે અને નેશનલ જ્યોગ્રાફિકવાળાએ ત્યાં કેમેરા ગોઠવ્યા. એમાં જોયું કે ટ્રેન આવે અને એનો ખખડાટ થાય કે વ્હીસલ વાગે એટલે પાટા ઉપરનાં બીજાં બધાં પ્રાણી તરત ભાગી જાય. ટ્રેનની પરવા કર્યા વગર એની સામે તાકીને સિંહ તો જ્યાં ઊભો હોય ત્યાં પાટા પર જ ઊભો રહે. એ ક્ષેત્રના વૈજ્ઞાનિકોએ તારણ કાઢ્યું કે સિંહ જંગલનો રાજા છે. જંગલમાં એ જ્યારે પસાર થતો હોય ત્યારે બીજું કોઇ પ્રાણી એની સામે આવવાની હિંમત ના કરે.